cyanic-selkie/wikianc huggingface dataset:
सांस्कृतिक प्राधान्य
बुद्धिजीवियों के प्रकार
यद्यपि ग्रामसी की ‘बुद्धिजीवी की अवधारणा’ विश्व क्रान्ति का आधार है और सामाजिक परिवर्तन के किसी भी विचार का केन्द्र बिन्दु है, लेकिन फिर भी वह काफी विवादों से घिरी रही है। आलोचकों ने इस अवधारणा पर पहला आरोप यह लगाया है कि ग्रामसी ने बुद्धिमता मानव की एक बौद्धिक विशेषता है। इसी तरह बुद्धिमता या बुद्धिजीवियों का विभाजन भी तर्कसंगत नहीं है। आलोचकों ने अन्य आरोप यह भी लगाया है कि ग्रामसी ने इस अवधारणा में आर्थिक पक्ष पर अधिक ध्यान देकर अन्य पक्षों की उपेक्षा की है। उसने उत्पादन प्रक्रिया को ही बुद्धिजीवियों के जन्म का कारण माना है, जो सर्वथा गलत है। उसने सर्वहारा वर्ग में चेतना पैदा करने का कार्य बुद्धिजीवियों को सौंपकर मार्क्स के ही सिद्धान्तों को धूमिल कर दिया है। यद्यपि ग्रामसी की इस अवधारणा को काफी आपेक्षों का सामना करना पड़ा है, लेकिन यह बात निर्विवाद रूप से सत्य है कि ग्रामसी की यह अवधारणा तत्कालीन पूंजीवादी व्यवस्थाओं के स्वरूप पर प्रकाश डालने वाली महत्वपूर्ण अवधारणा रही है। ग्रामसी की यह बात आज भी प्रासांगिक है कि सामाजिक परिवर्तन का कोई भी विचार बुद्धिजीवियों के बिना पूरा नहीं हो सकता। ग्रामसी ने इस अवधारणा को अपने राजनीतिक दर्शन का केन्द्र बिन्दु बनाकर विश्व क्रान्ति की जो आशाएं जगाई है, वे आज की परिस्थिितों में भी सम्भव हो सकती है। अत: अंतोनियो ग्रामसी की बुद्धिजीवियों की अवधारणा एक महत्वपूर्ण विचार है जो विश्व क्रान्ति का आधार है।
राजा मोहन
चिलमकुरी राजा मोहन भारतीय अकादमिक और विदेश नीति विश्लेषक हैं। वर्तमान में वे नेशनल यूनिवर्सिटी ऑफ सिंगापुर के थिंक टैंक ‘‘दक्षिण एशियाई अध्ययन संस्थान’’ के निदेशक के पद पर कार्यरत हैं।
डॉ मोहन की पत्रकारिता में भी सार्थक उपस्थित रही है। वे इंडियन एक्सप्रेस, नई दिल्ली के सामरिक मामलों के संपादक रह चुके हैं, और उससे पहले उन्होने दि हिंदू अख़बार में राजनयिक संपादक और वाशिंगटन संवाददाता के रूप में कार्य किया। वे इंडियन एक्सप्रेस के स्तंभकार रह चुके हैं।
वृक तारामंडल
वृक (संस्कृत अर्थ: भेड़िया) या लूपस खगोलीय गोले के दक्षिणी भाग में स्थित एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। आकाश में यह नरतुरंग और वॄश्चिक तारामंडल के बीच में स्थित है।
अन्य भाषाओं में
अंग्रेज़ी में वृक तारामंडल को "लूपस कॉन्स्टॅलेशन" (Lupus constellation) कहा जाता है। लातिनी भाषा में "लूपस" का अर्थ भेड़िया होता है।
तारे
वृक तारामंडल में ४१ तारे हैं जिन्हें बायर नाम दिए जा चुके हैं। इनमें से २ के इर्द-गिर्द ग़ैर-सौरीय ग्रह परिक्रमा करते हुए पाए गए हैं। वैसे इस तारामंडल में +६.०० मैग्नीट्यूड से अधिक चमक (सापेक्ष कान्तिमान) वाले लगभग ७० तारे हैं। वृक तारामंडल की कुछ प्रमुख खगोलीय वस्तुएँ इस प्रकार हैं -
अधश्चेतक
हाइपोथैलेमस यह अधश्चेतक मस्तिष्क का एक विभाग है। इस का सबसे महत्वपूर्ण कार्य पीयूष ग्रन्थि के माध्यम से तन्त्रिका तन्त्र को अंतःस्रावी तंत्र के साथ जोड़ने का है।
एकाग्रता
ऐकाग्र्य या एकाग्रता (एक+अग्रता) एक वस्तु, निकट और अबाधित ध्यान का उद्देश्य है। योग दर्शन में इसे प्राप्त करने के लिए ध्यान के नियमित अभ्यास और आत्म-अनुशासन पर जोर दिया गया है। तप और ब्रह्मचर्य अपनी इच्छाओं पर नियंत्रण पाया जाता है। तप से पापों का नाश होता है, इंद्रियों को निर्बल करता है, चित्त को शुद्ध करता है, और इस प्रकार एकाग्रता की प्राप्ति में सहायक होता है।
= महत्व = जीवन में एकाग्रता का बड़ा महत्व है, यदि कोई इसे अपने जीवन में ढाल ले तो किसी भी असम्भव कार्य को कर सकता हैं. कोलम्बस के सम्बन्ध में कहा जाता हैं कि उसने बीस वर्षों से नयें नयें स्थानो की खोज के लिए स्वयं को केन्द्रित कर लिया था. यही वजह है कि उनकी एकाग्रता ने विश्व के समक्ष नई दुनियां की खोज करने में सक्षम हो पाया. हमारे समाज में कई सफल लोगों के उदाहरण हमारे सामने है जिन्होंने जीवन में एकाग्रता के साथ कार्य करते हुए मुकाम हासिल किया हैं. हमें इसे अपने जीवन का उद्देश्य बना लेना चाहिए, तथा एक आदत के रूप में एकाग्रता को विकसित कर लेना चाहिए.
इन्हें भी देखें
= बाहरी कड़ियाँ =
चेतक (मस्तिष्क)
चेतक या थैलेमस मस्तिष्क का एक भाग है जो प्रमस्तिष्क प्रांतस्था और मध्यमस्तिष्क के बीच स्थित है।
संश्लेषणात्मक विधि
जैसा कि नाम से ही विदित है संश्लेषण अर्थात परत दर परत । अतः हम कह सकते है कि किसी पाठ्य सामग्री का परत दर परत निरूपण ही संलेशन विधि है ।उदाहरणस्वरूप महान बल्लेबाज सचिन की जीवनी हम कैसे पढेएँगे हमे उनके बचपन से होते हुए उनके सम्पूर्ण काल खंड को बताना होगा ।इस हेतु से इस विधि का प्रयोग हिंदी तथा अंग्रेजी में किसी विषय को खंडगत पढ़ेंगे हेतु किया जाता है
अल्फ़ा लूपाई तारा
अल्फ़ा लूपाई, जिसका बायर नाम भी यही (α Lupi या α Lup) है, वृक तारामंडल का सब से रोशन तारा है और पृथ्वी से दिखने वाले तारों में से ७४वाँ सब से रोशन तारा है। यह हमसे क़रीब ५५० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) लगभग +२.३ है।
अन्य भाषाओँ में
अंग्रेज़ी में अल्फ़ा लूपाई को "कैक्कैब" (Kakkab) भी कहा जाता हैं।
तारे का ब्यौरा
अल्फ़ा लूपाई एक B1.5 III श्रेणी का नीला-सफ़ेद दानव तारा है। यह एक बेटा सॅफ़ॅई परिवर्ती तारा है जिसकी चमक लगभग ३% ऊपर-नीचे होती रहती है। इसके पास एक और तारा स्थित है जो शायद केवल पृथ्वी से समीप नज़र आता है लेकिन वास्तव में समीप नहीं है।
नरेन्द्रपाल सिंह
नरेन्द्रपाल सिंह  पंजाबी भाषा के विख्यात साहित्यकार हैं। इनके द्वारा रचित एक उपन्यास बा मुलाहज़ा होशिआर  के लिये उन्हें सन् 1976 में साहित्य अकादमी पुरस्कार से सम्मानित किया गया।
निरंजन सिंह तसनीम
निधन अगस्त 2019
देवीप्रसाद चट्टोपाध्याय
देवीप्रसाद चट्टोपाध्याय (19 नवम्बर 1918 – 8 मई 1993) भारत के गणमान्य मार्क्सवादी दार्शनिक तथा इतिहासकार थे। उन्होने प्राचीन भारतीय दर्शन में भौतिकवादी संस्कृति की गवेषणा में महत्वपूर्ण योगदान दिया। उन्होने प्राचीन भारतीय लोकायत दर्शन पर बहुत काम किया। प्राचीन भारतीय विज्ञान के इतिहास तथा प्राचीन भारत में वैज्ञानिक विधि के विषय में उनके कार्य भी बहुत महत्वपूर्ण हैं, विशेष रूप से प्राचीन भारत के चिकित्साशास्त्रियों चरक तथा सुश्रुत पर उनका अनुसंधान कार्य उच्च कोटि का है।
उनको साहित्य एवं शिक्षा के क्षेत्र में सन १९९८ में भारत सरकार द्वारा पद्म भूषण से सम्मानित किया गया था।
प्रभजोत कौर
प्रभजोत कौर  पंजाबी भाषा के विख्यात साहित्यकार हैं। इनके द्वारा रचित एक कविता–संग्रह पब्बी  के लिये उन्हें सन् 1964 में साहित्य अकादमी पुरस्कार से सम्मानित किया गया।
संधू
संधू या संधु यह एक जाट गोत्र है। इस गोत्र के जाट मुख्यरूप से पंजाब, हरियाणा, राजस्थान और पश्चिमी उत्तर प्रदेश में निवास करते हैं।
पाण्डुलिपियों की सूची
पांडुलिपि के दो भेद: 1.राजकीय 2.लौकिक
राजकीय के भेद: 1.ग्रंथ 2.राज्यदेश 3.चिट्ठीपत्र 4.कार्यालयीय नत्थियां
लौकिक के भेद: 1.ग्रंथ 2.अन्य
रावलपिंडी समझौता
जिसे रावलपिंडी की संधि के नाम से भी जाना जाता है, तीसरे एंग्लो-अफगान युद्ध के दौरान यूनाइटेड किंगडम और अफगानिस्तान के बीच हुआ एक युद्धविराम संधि था।
विलियम द्वितीय, ऑरेंज का राजकुमार
विलियम द्वितीय (27 मई 1626 - 6 नवंबर 1650) संयुक्त प्रांत नीदरलैंड में ऑरेंज के राजकुमार और हॉलैंड, ज़ीलैंड, यूट्रेक्ट, गिल्डर्स, ओवरजेलसेल और ग्रोनिंगन के स्टाटहोल्डर थे। वे 14 मार्च 1647 से अपनी मृत्यु तक (तीन वर्ष तक) इन पदों पर रहे थे। उनके एकमात्र पुत्र, ने गौरवशाली क्रांति के बाद राजा विलियम तृतीय के रूप में  इंग्लैंड, आयरलैंड और  स्कॉटलैंड अधिराज्यों पर  संप्रभु के रूप में शासन किया था।
कुलांक
विलियम हेनरी (विलियम द्वितीय) के निजी कुलक में उनके सभी राजकीय अधिकारों: ऑरेंज के राजकुमार और हॉलैंड, ज़ीलैंड, यूट्रेक्ट, गिल्डर्स, ओवरजेलसेल और ग्रोनिंगन के स्टाटहोल्डर से सम्बंधित रंग अंकित थे, यह कुलंक उन्होंके अपने पिता से उत्तराधिकृत किया था, तथा विलियम तृतीय ने उनसे।
भगोष्ठ
महिला के बाहरी यौनांगों को मोटे तौर पर योनि कहा जाता है। बाह्य जननांग जिनमें मोंसवेनरीज (मोंस प्यूबिस/प्यूबिस माउंड), भगोष्ठ (मुख्य या बाहरी लेबिया) और लघुभगोष्ठ (छोटा आंतरिक लेबिया), भगशेफ (क्लिटॉरिस) और बरोठ (लघु भगोष्ठ से घिरा फांक क्षेत्र) शामिल हैं। इसमें दो छिद्र होते हैं, मूत्र विसर्जन के लिए मूत्रमार्गीय छिद्र और बरोठ (वेस्टिबुल) में योनि का छिद्र (हाइमन) होता है
सत्येंद्र मुरली
सत्येंद्र मुरली (जन्म 14 फरवरी 1983) एक शोधकर्ता, मीडिया शिक्षाविद और एक पत्रकार [1] हैं । वह एक प्रसिद्ध भारतीय टेलीविजन पत्रकार थे और दूरदर्शन ( डीडी न्यूज ), भारत के सार्वजनिक सेवा प्रसारक, प्रसार भारती , भारत सरकार से जुड़े थे। वह विश्वविद्यालय में मीडिया अध्ययन के सहायक प्रोफेसर के रूप में पढ़ाते हैं। उनके अनुसंधान क्षेत्र संचार, जनसंचार माध्यम, पत्रकारिता, मीडिया अध्ययन, मीडिया शिक्षाशास्त्र, बौद्ध धर्म हैं ; और पारंपरिक और दूरस्थ शिक्षा ।
सत्येंद्र मुरली बुद्ध की विचारधारा का अनुसरण करते हैं और उन्हें एक अंबेडकरवादी पत्रकार के रूप में जाना जाता है [2] [3] वह लंबे समय से फुले - अंबेडकर विचारधारा पर आधारित सामाजिक और राजनीतिक आंदोलनों में भाग लेते रहे हैं । वह मानवाधिकारों, बोलने की आजादी, महिलाओं के अधिकारों , दलितों और आदिवासियों के अधिकारों (भारत के स्वदेशी लोग] [, मीडिया में विविधता , अन्य पिछड़े वर्गों ( ओबीसी ) का प्रतिनिधित्व और धार्मिक अल्पसंख्यक एकता जैसे मुद्दों पर आवाज बुलंद करते हैं ।
प्रीतम सिंह सफ़ीर
प्रीतम सिंह सफ़ीर  पंजाबी भाषा के विख्यात साहित्यकार हैं। इनके द्वारा रचित एक कविता–संग्रह अनिक विसथार  के लिये उन्हें सन् 1983 में साहित्य अकादमी पुरस्कार से सम्मानित किया गया।
प्रेम प्रकाश
प्रेम प्रकाश  पंजाबी भाषा के विख्यात साहित्यकार हैं। इनके द्वारा रचित एक कहानी–संग्रह कुझ अनकहा वी  के लिये उन्हें सन् 1992 में साहित्य अकादमी पुरस्कार से सम्मानित किया गया।
किशमिश
किशमिश सूखे अंगूरों को कहा जाता है। ये एक फ़ारसी शब्द है, पारम्परिक रूप से बड़े अकार के अंगूरों की दाख (किशमिश)  को हिन्दी में मुनक्का  कहा जाता है।
पौष्टिकता
किशमिशों के वज़न का ६७% से ७२% शक्कर होता है, जो अधिकतर ग्लूकोस और फ़्रूक्टोस के रूप में होता है। इनका ३% भाग प्रोटीन और ३.५% भाग पाचन में मददगार फ़ाइबर (रेशा) होता है। ख़ुबानियों और आलू बुख़ारों की तरह इनमें लाभदायक प्रति आक्सीकारक (ऐंटी- ऑक्सिडॅन्ट​) की बहुत मात्रा होती है लेकिन ताज़े अंगूरों की तुलना में विटामिन सी कम होता है। इनमें सोडियम कम होता है और कोलेस्टेरॉल बिलकुल नहीं होता। अनुसन्धान में कुछ संकेत मिलें हैं कि अधिक रक्तचाप (ब्लड प्रेशर) वाले मरीज़ों द्वारा किशमिशों का सेवन करने से उनके रक्तचाप पर कुछ लाभदायक असर होता है, हालांकि इसपर अभी अधिक अध्ययन की ज़रुरत है।
कुत्तों के लिए विषाक्त
अंगूर और किशमिश कुत्तों के गुर्दों को खराब कर सकते हैं। इसका सही कारण अभी ज्ञात नहीं है लेकिन पालतू कुत्तों को यह दो चीजें कभी खाने के लिए नहीं देनी चाहियें।
चेरुशेरी नम्बूतिरी
चेरुशेरी नम्बूतिरी (१३७५-१४७५) कृष्ण गाथा के लेखक है। इस महाकाव्य को मलयालम महीने के दौरान कृष्ण की पूजा के एक अधिनियम के रूप में भारत में किया जाता है। चेरुशेरी नम्बूतिरी १३७५ और १४७५ ए.डी के बीच रहता करते है। चेरुशेरी उनका पैतृक इल्लम का नाम है।। उनका जन्म कन्नूर जिले उत्तर मलबार के कोलत्तुनाडु के कानत्तूर ग्राम में हुआ। अनेक विद्वानों की राय यह है की वो पूनत्तिल नम्बूतिरी के अलावा अन्य कोई नही है। वह एक अदालत कवी और कोलत्तुनाडु की उदयवर्मा राजा के आश्रित थे।
प्रमुख साहित्यिक कृतियों
चेरुशेरी का सबसे बड़ा कृति " कृष्ण गाधा " एक महाकव्य है। यह मलयालम के पहले महाकाव्य है। राजा " वीरस्रिम्कला" और अन्य सम्मान के साथ उसे उपहार में दिया। कुछ विद्वानों का सोच है उन्होनें "चेरुशेरी भारतम" भी लिखा है। चेरुशेरी मलयालम में कविता लेखन के गाधा शैली के प्रवर्तक है। कृष्ण गाथा " भागवत पुराण " के दसवें सर्ग के आधार पर भगवान कृष्ण के बचपन शरारतों की कहानी है। यह कहा जाता है कि चेरुशेरी ने एक माँ अपने बच्छे को सोया करने के लिये गाया लोरी से प्रेरित थे। उन्होनें अपनी रचना के लिये इस छंद पद्ध्ति का इस्तेमाल किया। कृष्ण गाथा में, हम एक बोलने का ढंग देख सकते है, जो वर्तमान काल के समान है। विषय प्रभु श्री कृष्ण की कहानी से संबंधित है। इस कृति " एरुत्तच्छन " के "आध्यात्म रामायण " के समान केरल के लोगों द्वारा सम्मानित किया गया है।" एरुत्तच्छन आधुनिक मलयालम साहित्य के पिता के रूप में जाना जाता है "। यह माना जाता है की चेरुशेरी उत्तर केरल के कुम्ब्रनातु तालुक के पूनम में मलयालम कैलेंडर में वर्ष ६५० के आसपास रहते थे। इस कवी के जीवन के बारे में इतिहास में दर्ज कोई ज्यादा विवरण नही है। लेकिन अगर हम कृष्ण गाथा को ध्यान से अध्ययन करे पता चलता चेरुशेरी एक गहरी सौंदर्य बोध के कवि थे। कृष्ण गाथा "मंजरी" के रूप में जाना जाता एक मधुर छंद में लिखा है। इस कविता भर विशेषण के भव्य उपयोग के साथ लंबा सुंदर वर्णन भी है जो इस रचना काफी रोचक और मनोरंजक बना देता है। जुनून, भक्ति, हास्य और गर्मजोशी की भावनाओं सभी इस कविता में एक वरिष्ठ स्तर में खोज कर रहे है। भागवत पुराण के आधार पर भगवान श्री कृष्ण स्वर्ग की प्राप्त सहित के पूरे जीवन इस रचना में इतने भक्ती के साथ चर्चा की है कि कैसे अच्छी तरह से करने के लिये के रूप में अकथनीय है।
समापन
भाषा में साहस के साथ नहीं लेकिन भाषा में नम्रता के साथ चेरुशेरी केरलवासियों का दिल जीत लिया और केरल का गौरव बन गया। श्री चिराक्कल बालकृष्णन नायर चेरुशेरी नंबूतिरी और अपने कृतियों के बारे में अनुसंधान कार्यों में बहुमूल्य योगदान दिया था। चिराक्कल बालकृष्णन नायर चेरुशेरी पर अध्ययन में एक आधिकारिक स्रोत के रूप में माना जाता है। चिराक्कल के लेख केरल साहित्य अकादमी, त्रिशूर द्वारा प्रकाशित किया है। चेरुशेरी केरल में रह चुके सभी महानतम कवियों में एक है। उनके ग्रंथों ने केरल राज्य की आबादी के लिये खुशी और गर्व लाया है।
पूस इन बूट्स (२०११ फ़िल्म)
सार
फिल्म का रोमांच इतिहास पूस इन बूट्स अपनी उपस्थिति से पहले में श्रेक 2। उन्होंने कहा कि साथ मिलकर हम्प्टी डम्प्टी और किट्टी अलेक्जेंडर मखमली पास उनके दिग्गज कैसल के लिए उपयोग की अनुमति और गोल्डन अंडे, धन के अनंत स्रोत के साथ हंस चोरी होगी कि पौराणिक जादू सेम खोजने के लिए।
हिन्दी बिंग स्टाफ़
हिंदी डबिंग क्रेडिट्स सबूत।
शाह बेगम
शाह बेगम (शाब्दिक अर्थ राज बेगम); (सी. 1570 - 16 मई 1604) एक राजपूत राजकुमारी थी। जिसने मुगल राजकुमार, सलीम (बाद में सम्राट जहांगीर) से शादी की और उनकी पहली पत्नी और मुख्य पत्नी बनीं। वह जहांगीर के सबसे बड़े बेटे खुसरो मिर्जा की मां थीं।
परिवार
मनभवती बाई, जिन्हें मन बाई के नाम से जाना जाता है, आमेर के शासक राजा भगवंत दास की बेटी थीं। वह राजा भारमल की पोती और मरियम-उज़-ज़मानी की बहू थीं, जो उनकी बुआ भी थीं।
विवाह
पंद्रह साल की उम्र में, मान बाई का विवाह सलीम से हो गई था। अब्दुल कादिर बदायुनी के अनुसार यह विवाह राजकुमार सलीम की मां, महारानी मरियम-उज़-ज़मानी द्वारा तय और तय किया गया था। अकबर ने यह कहते हुए इस मैच के लिए तुरंत सहमति व्यक्त की कि दुल्हन "ठीक आनुवंशिक पूल" वाले परिवार से है। वह व्यापक रूप से अपनी सुंदरता, उच्च आदर्शों और सिद्धांतों के लिए जानी जाती थी। शादी का समझौता दो करोड़ टंकियों में तय हुआ था। अकबर स्वयं अपने सभी रईसों के साथ, राजा की हवेली में गया, और 13 फरवरी 1585 को विशिष्ट हिंदू समारोहों के साथ संयुक्त मुस्लिम काजियों की उपस्थिति में शादी का जश्न मनाया।
दंपति की पहली संतान सुल्तान-उन-निस्सा बेगम नाम की एक बेटी थी, जिसका जन्म 25 अप्रैल 1586 को हुआ था और उसकी मृत्यु 5 सितंबर 1646 को हुई थी। वह साठ साल तक जीवित रही। दंपति की दूसरी संतान खुसरो मिर्जा नाम का एक बेटा था, जिसका जन्म 16 अगस्त 1587 को हुआ था। उनके जन्म के समय, मान बाई को "शाह बेगम" की प्रतिष्ठित उपाधि से सम्मानित किया गया था, जिसका अर्थ है "शाही महिला"।
शाह बेगम ने लगातार खुसरो को अपने पिता के प्रति वफादार रहने की सलाह दी। जब उसने देखा कि यह किसी काम का नहीं है, तो उसने पिता और पुत्र के बीच मेल-मिलाप का कोई रास्ता न पाकर अपनी जान लेने का फैसला किया, जो कि उसके पति सलीम के प्रति उसकी निष्ठा का प्रतीक था।.
मौत
16 मई 1604 को शाह बेगम की मृत्यु हो गई। वह जहाँगीर के प्रति अपने बेटे के दुराचार को सहन करने में असमर्थ थी, जिसने एक परिस्थितिजन्य आघात में उसके जीवन को निराश कर दिया। अपने मन में असंतुलन की स्थिति में, उसने अधिक अफीम का सेवन किया और उसके बाद आत्महत्या कर ली। जहाँगीर की मृत्यु की खबर से तबाह हो गया था और उसके दुःख के कारण चार दिनों तक भोजन नहीं किया था। अपने बेटे के दुःख को देखकर, अकबर ने उसे शोक व्यक्त करने के लिए सम्मान की एक पोशाक भेजी। अंततः उनकी मां मरियम-उज़-ज़मानी ने उन्हें शांत किया।
सुमन रावत
प्रारंभिक जीवन
सुमन रावत का जन्म हिमाचल प्रदेश में हुआ। उन्होंने पोर्टमोर स्कूल में अध्ययन किया। स्कूल में खेल के प्रति उनको विशेेेष लगाव था। स्कूल के खेेलो में को-को, हॉकी और वॉली बॉल खेलने से उनका खेलों केे प्रति लगाव बढता चला गया। को-को के दौरान उसे कभी पकड़ा नहीं गया था, जिससे उनके शिक्षक को एहसास हुआ कि सुुुमन के पास दौड़ने के लिए एक बड़ी प्रतिभा है।
उसके पास पांच सिब्बलिंग थे, जो सभी खेल में थे।
जीवन परिवर्तन
सुमन रावत का सबसे बड़ा प्रेरक उनके पिताजी थे। उनके पिताजी का निधन सन 1986 में हुआ जिस कारण से उसके लिए यह एक बेहद दुखद साल था। उनका सपना उनके लिए स्वर्ण पदक जीतना था।
अपने पिता की मृत्यु के बाद उन्होंने अपना अधिकांश समय अभ्यास में समर्पित किया।
एक नई शुरुआत
वह हिमाचल से एक बहुत ही रूढ़िवादी परिवार से आती है। उन्हें मादा एथलीटों ने धमकाया क्योंकि उन्होंने कहा था कि हिमाचल से कभी भी कोई पदक जीता नहीं है। उसके बाद उसने एक ओथ लिया कि वह कभी वापस नहीं देखेगी और जीवन में अपने लक्ष्यों को स्वीकार करने के लिए वास्तव में कड़ी मेहनत करेगी।
उपलब्धियों
१९८३ में, एक इंटरनेशनल यूनिवर्सिटी मैच के लिए दो स्वर्ण पदक जीते। इसके अलावा वह अर्जुन पुरस्कार जीतने के लिए आगे बढ़ी। वह हॉकी नागरिकों के लिए योग्य रही और अप्रत्याशित बीमारी के कारण खेल नहीं सके। उन्होंने सियोल आयोजित 1१९८६ एशियाई खेलों में कांस्य पदक जीता।
डॅल्टा स्कोर्पाए तारा
डॅल्टा स्कोर्पाए (δ Sco, δ Scorpii), जिसका बायर नामांकन भी यही है, वॄश्चिक तारामंडल का एक तारा है। यह पृथ्वी से दिखने वाले सभी तारों में से ७५वाँ सब से रोशन तारा है। यह पृथ्वी से लगभग ४०२ प्रकाश वर्ष की दूरी पर है और पृथ्वी से इसका औसत सापेक्ष कांतिमान (यानि चमक का मैग्निट्यूड) +२.२९ है।
अन्य भाषाओँ में
डॅल्टा स्कोर्पाए को "जूबा" (Dschubba) के नाम से भी जाना जाता है। यह अरबी के "अल-जबहाह" से लिया गया है, जिसका अर्थ "माथा" है। इस से मिलता-जुलता शब्द "जबीन" हिंदी में भी प्रयोग होता है, उदाहरण के लिए "महजबीन" (चाँद जैसे माथे वाली स्त्री) और "ज़ोहरा-जबीन" (खिले हुए फूल की तरह रोशन माथे वाली स्त्री, यह शब्द प्रसिद्ध हिंदी गाने "ऐ मेरी ज़ोहराजबीं" की पहली पंक्ति में आता है)। वॄश्चिक तारामंडल में जो बिच्छु की काल्पनिक आकृति बनती है, यह तारा उसके माथे पर स्थित है।
विवरण
डॅल्टा स्कोर्पाए B0.2 IV श्रेणी का एक उपदानव तारा है। इसका व्यास (डायामीटर) सूरज के व्यास का ५ गुना और द्रव्यमान सूरज के द्रव्यमान का ६.५ गुना है। इसकी निहित चमक (निरपेक्ष कान्तिमान) सूरज से १४,००० गुना है। जून २००० में देखा गया कि यह तारा अपनी साधारण चमक से ज़्यादा रोशन है। इसकी वजह यह ज्ञात हुई कि यह अपने मध्य भाग से बहुत सी गैस व्योम में फ़ेंक रहा है। वर्तमान तक यह सिलसिला जारी था। इसकी चमक ऊपर-नीचे होती रहती है लेकिन पहली जो थी उस से अधिक ही रहती है। यह भी ज्ञात हुआ है कि इसका B श्रेणी का एक साथी तारा है जो हर २० दिनों में इसकी एक परिक्रमा पूरी कर लेता है। उस से बाहर एक दूसरा साथी तारा है जो हर १० वर्षों में परिक्रमा पूरी करता है और कभी-कभी डॅल्टा स्कोर्पाए के काफ़ी पास आ जाता है। संभव है कि जो गैस का बहाव सन् २००० में शुरू हुआ वह इसी तारे के समीप आने से शुरू हुआ हो। यह भी कुछ संकेत मिले है कि संभव है कि एक तीसरा तारा भी डॅल्टा स्कोर्पाए का साथी हो।
खिलाड़ी (२०२२ फिल्म)
खिलाड़ी भारतीय तेलुगु-भाषा की एक्शन, क्राइम, थ्रिलर, फिल्म है, जिसे रमेश वर्मा द्वारा लिखित और निर्देशित किया गया है, जिन्होंने ए के तहत सत्यनारायण कोनेरू के साथ इसका सह-निर्माण किया था। स्टूडियो। फिल्म में रवि तेजा अर्जुन सरजा, उन्नी मुकुंदन, मीनाक्षी चौधरी और डिंपल हयाती के साथ दोहरी भूमिका में हैं।  शुरुआत में २८ मई २०२१ को रिलीज़ होने वाली थी, इसे भारत में कोविड-१९ महामारी के कारण अनिश्चित काल के लिए स्थगित कर दिया गया है। फिल्म का साउंडट्रैक और स्कोर देवी श्री प्रसाद द्वारा रचित है। यह फिल्म अब ११ फरवरी २०२२ को रिलीज होने वाली है।
उत्पादन
रवि तेजा को फिल्म में दोहरी भूमिका निभाने की सूचना मिली थी। मीनाक्षी चौधरी और डिंपल हयाती मुख्य भूमिका में हैं। फिल्म की मुख्य फोटोग्राफी नवंबर २०२२ में शुरू हुई। अप्रैल-मई २०२१ में इटली में कुछ एक्शन दृश्यों की शूटिंग की गई। भारत में कोविड-१९ महामारी की दूसरी लहर के कारण विराम के बाद, फिल्म का अंतिम शेड्यूल जून २०२१ में शुरू हुआ।
अर्जुन सरजा दिसंबर २०२० में प्रोडक्शन में शामिल हुए। जनवरी २०२१ में उन्नी मुकुंदन को एक महत्वपूर्ण भूमिका में लिया गया। फिल्म का संगीत देवी श्री प्रसाद ने दिया है।
संगीत
फिल्म का साउंडट्रैक और स्कोर देवी श्री प्रसाद द्वारा रचित है। ऑडियो अधिकार आदित्य म्यूजिक द्वारा अधिग्रहित किए गए थे।
रिहाई
फिल्म की रिलीज मूल रूप से २८ मई २०२१ के लिए निर्धारित की गई थी। भारत में कोविड-१९ महामारी के कारण। फिल्म की रिलीज अनिश्चितकाल के लिए टाल दी गई है। हालांकि, निर्माताओं ने घोषणा की है कि फिल्म केवल सिनेमाघरों में रिलीज होगी। यह फिल्म अब ११ फरवरी २०२२ को इसके हिंदी डब वर्जन के साथ रिलीज होने वाली है।
पुनर्निर्माण
जून २०२१ की शुरुआत में, अभिनेता सलमान खान ने फिल्म के हिंदी संस्करण करण अर्जुन के रीमेक अधिकार हासिल कर लिए।
सुरसा ( असुर माता )
सुरसा दक्ष प्रजापति की कन्या और राक्षसों की माता थीं
कथा
दक्ष प्रजापति की ८४ कन्याओं में से १७ कन्याओं का विवाह महर्षि कश्यप के साथ किया गया था जिनमें से एक सुरसा भी थीं। सुरसा ने राक्षसों को जन्म दिया था जो देवताओं के विरुद्ध उठ खड़े हुए थे। सुरसा के पुत्रों के रूप में प्रसिद्ध राक्षस हेती, प्रहेति तथा मधु और कैटभ का जन्म हुआ था। सुरसा की गलत शिक्षाओं के कारण ही राक्षस देवताओं के विरुद्ध उठ खड़े हुए थे। सुरसा अपने पुत्रों को अपनी बड़ी बहिन अदिति के पुत्र आदित्यों से श्रेष्ठ और महान बनाना चाहती थी।  सुरसा के पुत्र के रूप में राक्षस सुमाली का भी जन्म हुआ जिसकी पुत्री कैकसी हुई और उसका पुत्र रावण हुआ।
कार्ल गुस्टाफ युंग
कार्ल गुस्टाफ युंग (जर्मन : (ˈkarl ˈɡʊstaf ˈjʊŋ); 26 जुलाई 1875 – 6 जून 1961) स्विटजरलैण्ड के मनोवैज्ञानिक तथा मनश्चिकित्सक थे। उन्होने वैश्लेषिक मनोविज्ञान (analytical psychology) की नींव डाली।
परिचय
मनोविश्लेषण सिद्धान्त संप्रदाय के संस्थापक फ्राइड, एडलर और युंग ये तीनों ही माने जाते हैं। युंग, फ्राइड के सहयोगी एवं शिष्य थे। फ्राइड के बाद मनोविश्लेषण संप्रदाय के कार्य को सबसे अधिक युंग ने ही आगे बढ़ाया।
कार्ल गस्टेव युंग का जन्म स्विट्जरलैण्ड के कैस्विल नगर में 26 जुलाई 1875 को हुआ। इनके पिता पादरी थे। इस कारण युंग के प्रारम्भिक जीवन पर दर्शन और धर्म का पर्याप्त प्रभाव पड़ा। उन्होंने चिकित्साशास्त्र में उपाधि प्राप्त की। 1907 में वे फ्राइड के सम्पर्क में आये।
फ्राइड, युंग और एडलर ने मिलकर मनोविश्लेषण संप्रदाय की स्थापना की और इसके विकास के लिए तीनों साथ-साथ कार्य करने लगे। परन्तु कालान्तर में युंग ने 1912 में फ्राइड का साथ छोड़ दिया। फ्राइड से अलग होने का कारण यह था कि फ्राइड हर क्षेत्र में काम (Sex) तथा लिबिडो (Libido) पर अधिक बल देता था। युंग ने स्वीकार किया कि व्यक्ति के जीवन में काम या लिबिडो का महत्त्वपूर्ण स्थान है परन्तु इसे इतना अधिक महत्व नहीं देना चाहिए जितना फ्राइड ने दिया।
1913 में उसने नये संप्रदाय की स्थापना की। इस संप्रदाय को ‘विश्लेषी मनोविज्ञान’ (एनालिटिकल साइक्लोजी) के नाम से जाना गया। युंग ने कई देशों के साथ भारत की भी यात्रा की और ये भारतीय संस्कृति तथा इसके दर्शन से बहुत प्रभावित हुए।
युंग ने व्यक्तित्व संरचना में अहम् तथा स्व (Ego and Self), व्यक्तिगत अचेतन (Personal unconciousness) एवं सामूहिक अचेतन (Collective unconscious), मुखौटा (Persona), एनिमा या अन्तःनारी (Anima), एनिमस या अन्तःनर (Animus), छाया (Shadow) सम्बन्धी संकल्पनाओं को प्रस्तुत किया। लिबिडो या काम-वासना पर भी उसने अपने विचारों को प्रस्तुत किया।
बलवंत गार्गी
बलवंत गार्गी  पंजाबी भाषा के विख्यात साहित्यकार हैं। इनके द्वारा रचित एक भारतीय रंगमंच का उद्भव और विकास रंगमंच  के लिये उन्हें सन् 1962 में साहित्य अकादमी पुरस्कार से सम्मानित किया गया।
मनमोहन
मनमोहन  पंजाबी भाषा के विख्यात साहित्यकार हैं। इनके द्वारा रचित एक उपन्‍यास निरवाण  के लिये उन्हें सन् 2013 में साहित्य अकादमी पुरस्कार से सम्मानित किया गया।
परतदार पत्थर
स्लेट (Slate) महीन कणों वाला रूपान्तरित शैल है। यह बेलबूटेदार (foliated) और समांगी (homogeneous) होती है।
इसका उत्पादन देश में केवल मध्यप्रदेश (मन्दसौर) में होता है । भारत में स्लेट के मुख्य निक्षेप (भण्डार ) राजस्थान हरियाणा हिमाचल प्रदेश और मध्यप्रदेश है। राजस्थान में बड़े निक्षेप है जैसे से - अलवर,अजमेर,भरतपुर, टोंक,सवाई मधोपुर, पाली,उदयपुर,चुरू, चितौड़गढ़।
कार्ल गुत्स्‌को
कार्ल गुत्स्‌को (Karl Ferdinand Gutzkow ; १७ मार्च १८११ - १६ दिसम्बर १८७८) उन्नीसवीं शताब्दी के मध्य के तरुण जर्मन आन्दोलन के उल्लेखनीय जर्मन साहित्यकार थे।
इनका जन्म एक निर्धन परिवार में हुआ था। लेकिन उनमें प्रतिभा और महत्वाकांक्षा थी। साहित्यजगत में सफलता प्राप्त करने का उन्होंने निश्चय कर लिया था। जर्मनी के प्रगतिशील विचारोंवाले युवक लेखकों के ये नेता हो गए। 1835 ई॰ में उनका उपन्यास ‘वैली दि डाउटर’ छपा जिसके माध्यम से इन्होंने बड़े साहस के साथ जीवन की भौतिक आवश्यकताओं पर बल दिया। इस पुस्तक की तीव्र आलोचना हुई और अनैतिकता के दोष का तर्क देकर तत्कालीन शासन ने इसपर प्रतिबंध लगा दिया। गुत्स्‌कों को भी जेल की सजा हुई। एक दूसरा उपन्यास नेबेनियांद ईरा' (Nebeneind era) में उन्होंने जर्मनी के तत्कालीन सामाजिक जीवन का बड़ा व्यापक चित्र प्रस्तुत किया है। इन्होंने नाटक भी लिखे। ‘वील ए कोस्ता’ (Weil a Costa) में इन्होंने धार्मिक स्वतंत्रता की आवाज उठाई है। इनका एक उपन्यास ‘द नाइटस ऑव द स्पिरिट’ है जिसमें राजनीतिक शक्ति के प्रश्न का विवेचन है।
गेरू
गेरू या गैरिक (ochre) हल्की पीली से लेकर गहरी लाल, भूरी या बैंगनी रंग की मिट्टी है जो लोह आक्साइड से ढँकी रहती है। यह दो प्रकार की होती है। एक का आधार चिकनी मिट्टी होती है तथा दूसरे का खड़िया मिश्रित मिट्टी। दोनों जातियों में से प्रथम का रंग अधिक शुद्ध तथा दर्शनीय होता है।
कुछ प्रकार के गेरू पीस लेने पर ही काम में लाने योग्य हो जाते हें, किंतु अन्य को निस्तापित करना (calcine) पड़ता है, जिससे उनके रंगों में परिवर्तन हो जाता है और तब वे काम के होते हैं। 'रोमन मृत्तिका' (Roman earth या Terra do siena) नामक प्रसिद्ध गेरू प्राकृतिक अवस्था में धूमिल रंग का होता है, किंतु निस्तापित करने पर यह कलाकारों को प्रिय, सुंदर भूरे रंग का हो जाता है। जिस गेरू में कार्बनिक पदार्थ अधिक होता है उसे निस्तापित करके वार्निश या तेल में मिलाने पर, शीघ्र सूखने का गुण बढ़ जाता है। बहुत सा गेरू कृत्रिम रीति से भी तैयार किया जाता है।
गेरू का उपयोग सोने के आभूषणों पर ओप या चमक लाने तथा कपड़ा रँगने के विविध प्रकार के रंगों और तैलरंग तैयार करने में होता है।
द अवेंजर्स द्वारा प्राप्त पुरस्कारों की सूची
निम्नलिखित सूची द अवेंजर्स द्वारा प्राप्त पुरस्कारों की है:
महिन्दर सिंह सरना
महिन्दर सिंह सरना  पंजाबी भाषा के विख्यात साहित्यकार हैं। इनके द्वारा रचित एक कहानी–संग्रह नवें युग दे वारिस  के लिये उन्हें सन् 1994 में साहित्य अकादमी पुरस्कार से सम्मानित किया गया।
हरितलवक
हरितलवक या क्लोरोप्लास्ट एक प्रकार का कोशिकांग है जो सुकेन्द्रिक पादप कोशिकाओं में और शैवालीय कोशिकाओं में पाया जाता है। हरितलवक प्रकाश-संश्लेषण द्वारा प्रकाशीय ऊर्जा को रासायनिक ऊर्जा में परिवर्तित करतें हैं। इन का हरा रंग इन में पर्णहरित (क्लोरोफ़िल) रसायन के होने के कारण है जो प्रकाश-संश्लेषण में अत्यावश्यक है। माना जाता है कि नील हरित शैवाल नाम के जीवाणुओं से हरितलवकों का विकास हुआ। हरित लवक को कोशिका का रसोईघर भी कहते हैं।
निर्देशांक पद्धति
निर्देशांक पद्धति ( फ्रेंच: Système de coordonnées, अंग्रेजी: Coordinate system , जर्मन: Koordinatensystem ) ज्यामिति में ऐसी प्रणाली को कहते हैं जिसमें एक या उस से अधिक अंकों के प्रयोग से किसी भी बिंदु का किसी दिक् (स्पेस) में स्थान पूर्ण रूप से बताया जा सके। यह दिक् मनुष्यों का जाना-पहचाना त्रिआयामी (तीन डिमॅनशनों वाला) हो सकता है या फिर ऐसा कोई उलझा हुआ बहुमोड़ (मैनीफ़ोल्ड) दिक् जिसकी गणित में कल्पना की जाती है। सरल एक, दो या तीन आयामों वाले दिक् में अक्सर कार्तीय निर्देशांक पद्धति का प्रयोग किया जाता है, हालांकि गोलीय निर्देशांक पद्धति और ध्रुवीय (पोलर) पद्धति जैसी अन्य प्रणालियाँ भी उपलब्ध हैं।
प्रेम माया सोनिर
परिचय
प्रेम माया सोमिर एक भारतीय हॉकी खिलाड़ी थीं। वे १४ जुलाई, १९६१ को पैदा हुई थीं। वे १९८०-१९८५ के टीम का एक महत्वपूर्ण सदस्य थीं।
व्यक्तिगत जीवन
वह बास्केटबॉल खिलाड़ी बच्चन प्रसाद से विवाहित हैं। वे भी भारतीय रेलवे के लिए खेलते थे। उनके दो बेटे है, अंकित बच्चन और अर्पित बच्चन।
व्यवसाय
वे भारत की महिला हॉकी टीम की सदस्य थीं, जिन्होंने नई दिल्ली में आयोजित १९८२ एशियाई खेलों में स्वर्ण पदक जीता था। उन्होंने बाद में टीम का नेतृत्व भी किया। उनके मार्गदर्शन से टीम ने कई हॉकी चैंपियनशिप कई बार जीती थीं। उन दिनों में, वह भौतिकता के मामले में, सबसे मजबूत खिलाड़ियों में से एक थीं। वह एक शानदार गोल-स्कोरर थीं।
वर्तमान में, वह भारतीय रेलवे महिला हॉकी टीम के कोच के रूप में सेवा कर रही हैं, जो वर्षों से बहुत सफल रही है। उसी रेलवे टीम ने ७ से अधिक राष्ट्रीय चैंपियनशिप खिताब जीते हैं।
वह उत्तर पूर्वी रेलवे मुख्यालय के सहायक खेल अधिकारी के रूप में कार्य कर रही हैं। यह मुख्यालय गोरखपुर में है। वह प्रभावी पदोन्नति और विपणन अभियानों के माध्यम से ब्याज पैदा करने और खेल में भागीदारी में वृद्धि के लिए जिम्मेदार हैं।
उपलब्धि
सन १९८५ मेन भारत सरकार ने उन्हें में प्रतिष्ठित अर्जुन पुरस्कार से सम्मानित किया।
प्रसंग
https://web.archive.org/web/20160207123422/https://en.wikipedia.org/wiki/Prem_Maya_Sonir
https://www.olympic.org/prem-maya-sonir
अधोबिंदु
अधोबिंदु ( अंग्रेजी: nadir, नादिर ) किसी स्थान के ठीक 'नीचे' खगोलीय गोले पर स्थित काल्पनिक बिंदु को कहते हैं। इस परिभाषा में 'नीचे' का मतलब वह दिशा जिसमें गुरुत्वाकर्षण का बल खींच रहा हो। ध्यान दें कि अधोबिंदु से विप्रीय दिशा के बिंदु को शिरोबिंदु ( zenith ) कहते हैं।
मित्र सैन मीत
मित्र सैन मीत  पंजाबी भाषा के विख्यात साहित्यकार हैं। इनके द्वारा रचित एक उपन्यास सुधार घर  के लिये उन्हें सन् 2008 में साहित्य अकादमी पुरस्कार से सम्मानित किया गया।
वी. एन. तिवारी
''' वी. एन. तिवारी  पंजाबी भाषा के विख्यात साहित्यकार हैं। इनके द्वारा रचित एक कविता–संग्रह गराज तों फुटपाथ तक ''' के लिये उन्हें सन् 1981 में साहित्य अकादमी पुरस्कार से सम्मानित किया गया।
मास्को राज्य विश्वविद्यालय
लोमोनोसोव मास्को राज्य विश्वविद्यालय (रूसी : Московский государственный университет имени М. В. Ломоносова ; Lomonosov Moscow State University (MSU; ) रूस के मास्को नगर में स्थित एक सार्वजनिक अनुसंधान विश्वविद्यालय है। इसकी स्थापना मिखाइल लोमोनोसोव ने 25 जनवरी, 1755 को की थी। इसका वर्तमान नाम १९४० में इसके संस्थापक के नाम पर रखा गया।
आलेखीय प्रक्षेपण
किसी त्रिबीमीय वस्तु के भागों को समतल धरातल या सीधी रेखा पर निरूपित करने को प्रक्षेपण (Projection) नाम दिया गया है।
आलेखीय प्रक्षेपण (ग्राफिकल प्रोजेक्शन) : यदि सीधी रेखा १ पर स्थित A, B, C, D आदि बिंदुओं से सीधी रेखा पर लंब AA, BB CC आदि डाले जाएँ, तो रेखा १ पर "लंबकोणीय" प्रक्षेप प्राप्त होता है। इसी प्रकार यदि किसी ठोस पिंड के प्रत्येक बिंदु से किसी समतल धरातल पर लंब डाले जाएँ, तो हमें उस पिंड का लंबकोणीय प्रक्षेप उस धरातल पर प्राप्त होता है। यदि लंब रेखाएँ AA, BB, CC, आदि परस्पर समांतर हों, तब यह प्रक्षेप "समांतर प्रक्षेप' कहलाता है, यदि ये सभी रेखाएँ किसी एक बिंदु पर मिलती हों तब इसे केंद्रीय प्रक्षेप कहेंगे।
इवान अलेक्सँद्रोविच गोंचारोब
इवान अलेक्सँद्रोविच गोंचारोब (रूसी: Ива́н Алекса́ндрович Гончаро́в, Ivan Aleksandrovich Goncharov; 18 जून 1812 – 27 सितम्बर 1891) प्रसिद्ध रूसी उपन्यासकार एवं लेखक थे। उनके 'अ कॉमन स्टोरी' (A Common Story (1847)) और ओब्लोमोव (1859) बहुत प्रसिद्ध हैं।
इवान गोंचारोब का जन्म सिंबिर्स्क में तथा मृत्यु पेतेर्बुर्ग में हुई। उन्होने मॉस्को विश्वविद्यालय के सहित्य विभाग में शिक्षा प्राप्त की। साहित्यिक कार्य का आरंभ १८३५ में हुआ। समुद्री जहाज से भ्रमण करने पर गोंचारोव ने 'जहाज पल्लादा' नामक यात्रा साहित्य की प्रसिद्ध कृति लिखी। गोंचारोव ने तीन विख्यात उपन्यास लिखे - 'मामूली कहानी' (१८४७), "ओब्लोमोव" (१८५९) और 'खड़ी चट्टान' (१८६९)। इन कृतियों में तत्कालीन रूस के वर्णन हैं: समाज के दो पहलुओं के प्रतिनिधियों आलसी राजदरबारी जमींदारों और सक्रिय पूँजीवादियों के प्रतिबिंब हैं। उपन्यासों के नारी पात्रों में तत्कालीन रूसी समाज के प्रगतिशील विचारों का सजीव चित्रण मिलता है। गोंचारोव ने अनेक आलोचनात्मक कृतियाँ भी लिखीं जो ग्रिबोएदोव, बेलिंस्की आदि रूसी लेखकों से संबंधित हैं।
शिरोबिंदु
शिरोबिंदु ( अंग्रेजी: zenith, ज़ेनिथ ) किसी स्थान के ठीक 'ऊपर' खगोलीय गोले पर स्थित काल्पनिक बिंदु को कहते हैं। इस परिभाषा में 'ऊपर' का मतलब वह दिशा जो गुरुत्वाकर्षण के बल से बिलकुल उल्टी तरफ़ हो। ध्यान दें कि शिरोबिंदु से विप्रीय दिशा के बिंदु को अधोबिंदु ( nadir ) कहते हैं।
शब्द सन्दर्भ
सिद्धांत ग्रंथो में इसके लिए खमध्य शब्द का प्रयोग हुआ है। ख वर्ण खगोल को इंगित करता है जैसे भूगोल और खगोल भू और ख का अंतर है। वैज्ञानिक शब्दावली आयोग ने भी इसको खमध्य और शिरोबिंदु कहा है।
सी यूकी
सी यूकी (मंडारीन उच्चरण: ; जन्म 28 फ़रवरी 1996) चीनी बैडमिंटन खिलाड़ी हैं। सीयूकी ने अपना प्रथम सुपरसीरीज खिताफ फ्रेंच ओपन में ३० अक्टूबर २०१६ में कोरिया के ली हुयान को हराकर जीता। उन्होंने अपनी प्रतिभा को पुरुष एकल के रूप में दिखाया। वर्ष २०१७ में ऑल इंग्लैण्ड ओपन में छः बार को विजेता लिन डैन को हराकर अन्तिम दौर में पहुँचे और २०१८ में भी लिन डैन को बाहर करते हुये विजेता बने।
संतसिंह सेखों
संतसिंह सेखों  पंजाबी भाषा के विख्यात साहित्यकार हैं। इनके द्वारा रचित एक नाटक मित्तर पिआर  के लिये उन्हें सन् 1972 में साहित्य अकादमी पुरस्कार से सम्मानित किया गया।
ज्ञान मंडल
ज्ञान मंडल की रचना कानूनगो ने १९५४ में शुरू किया, और वर्ष १९६० में इसका पहला खंड प्रकाशित हुआ । कानूनगो के निधन के बाद इसका कार्य उनके द्वारा स्थापित “ज्ञान मंडल फ़ाउंडेशन” द्वारा जारी रहा ।
परागी लाल
परागी लाल एक भारतीय राष्ट्रीय कांग्रेस से संबंधित राजनीतिज्ञ थे। जिन्हें 1946 में भारतीय संविधान सभा के सदस्य नामित किया गया था।
भारतीय रिजर्व बैंक अधिनियम
भारतीय रिज़र्व बैंक की स्थापना भारतीय रिज़र्व बैंक अधिनियम, 1934 के प्रावधानों के अनुसार 1 अप्रैल, 1935 को हुई। रिज़र्व बैंक का केंद्रीय कार्यालय प्रारंभ में कोलकाता में स्थपित किया गया था जिसे 1937 में स्थायी रूप से मुंबई में स्थानांतरित किया गया।
लक्ष्मीसागर
‘’’लक्ष्मीसागर’’’ ओड़िशा की राजधानी भुवनेश्वर का एक प्रसिद्ध इलाक़ा है । भुवनेश्वर केंद्रीय कारागार यहाँ स्थित है । अनेक कालजयी ओडिया चलचित्रों के यादगार कारागार दृश्यों की शूटिंग यहाँ हुई है ।
भारत का पूर्वांचल भाषा अनुसंधान केन्द्र यहाँ स्थित है । वरेण्य ओडिया लेखक विनोद कानूनगो ने अपना सुप्रसिद्ध ओडिया भाषा कोश ज्ञान मंडल की रचना यहाँ की थी । भारतीय कवि तपन कुमार प्रधान की प्रारंभिक शिक्षा प्राप्ति लक्ष्मीसागर विद्यालय में हुई थी । लोकप्रिय ओडिया अभिनेता जयीराम सामल, विजय महान्ति तथा उद्योगपति व चलचित्र निर्माता रतिकान्त कानूनगो भी लक्ष्मीसागर के निवासी थे।
साथी (1991 फ़िल्म)
साथी 1991 की महेश भट्ट द्वारा निर्देशित हिन्दी भाषा की अपराध पर केन्द्रित नाटकीय फिल्म है। इसमें आदित्य पंचोली, मोहसिन ख़ान और वर्षा उसगांवकर मुख्य भूमिकाओं में हैं। अन्य कलाकारों में अनुपम खेर और परेश रावल हैं जिन्होंने नकारात्मक भूमिकाएँ अदा की। यह फिल्म आदित्य पंचोली के करियर की सबसे सफल फिल्म रही।
संक्षेप
छोटी सी आयु में सूरज (आदित्य पंचोली) और अमर (मोहसिन ख़ान) ने अपने पिता को पुलिस द्वारा क्रूरता से पिटता हुआ देखा था। दोनों बड़े हो जाते हैं और छोटे-मोटे अपराधी बन जाते हैं। इससे उन्हें बड़ा गैंगस्टर पाशा (परेश रावल) मिलता है। वे अलग-अलग रास्ते चले जाते हैं क्योंकि अमर पाशा के गिरोह की गतिविधियों से नफरत करता है। चूँकि वह नशीली दवाओं का व्यापार करता है। दूसरी ओर सूरज अमीर बनना चाहता है। सूरज पाशा को मार देता है और एक बड़ा गिरोह का नेता बन जाता है। अमर भयभीत है कि अपराध की दुनिया में सूरज खो गया है और मानवता भूल गया है। फिल्म के समापन में, सुल्तान (अनुपम खेर) सूरज को फोन करता है और उसको अमर को मारने के लिए कहता है। वह ऐसा करने से मना कर देता है।
उस दिन बाद में, सूरज का पीछा पुलिस करती है और वो घायल हो जाता है। जबकि उसके अंगरक्षक की हत्या हो जाती है। सूरज उस जगह पहुंचता है जहां अमर और सूरज बचपन में जाते थे। अमर, जिसने अपने दोस्त की आवाज़ को सुन लिया, उस जगह पर पहुँच जाता है। इंस्पेक्टर कोटवाल वहां पहुंचते हैं और अमर उन्हें बताता है कि सूरज आत्मसमर्पण करना चाहता है। इंस्पेक्टर कोटवाल बताता है कि वह वास्तव में असली डॉन सुल्तान है और सूरज को मारने का प्रयास करता है। अमर सूरज को बचाता है और यह सोचकर कि उसने सुल्तान को मार दिया, सूरज की तरफ लौटता है। तभी, सुल्तान, जो मरा नहीं था, पीछे से आता है और अमर को चाकू से भोंकने का प्रयास करता है। सूरज अमर की रक्षा करने के लिए सामने आ जाता है और सुल्तान द्वारा मारा जाता है। सुल्तान को अंत में अमर द्वारा मारा जाता है।
संगीत
संगीत नदीम-श्रवण द्वारा रचित। "हुई आँख नम" एल्बम का सबसे लोकप्रिय गीत अनुराधा पौडवाल द्वारा गाया गया था। "जिंदगी की तलाश में" आज भी एक हिट गीत है। साउंडट्रैक पर अन्य सफल गीत "याराना यार का" और "आज हम तुम ओ सनम" हैं।
सुखपाल वीर सिंह हसरत
सुखपाल वीर सिंह हसरत  पंजाबी भाषा के विख्यात साहित्यकार हैं। इनके द्वारा रचित एक कविता–संग्रह सूरज ते कहकशां  के लिये उन्हें सन् 1980 में साहित्य अकादमी पुरस्कार से सम्मानित किया गया।
एयर कनाडा सैंटर
एयर कनाडा सैंटर, टोरंटो, कनाडा में स्थित एक प्रसिद्ध इनडोर एरीना हैं। यह आइस हॉकी टीम टोरंटो मेपल लीफ़्स और बास्केटबॉल टीम टोरंटो रैपटर्स का घर है।
एमली एरिना
एमली एरिना, टैम्पा, संयुक्त राज्य अमेरिका में स्थित एक प्रसिद्ध इनडोर एरीना हैं। यह आइस हॉकी टीम टैम्पा बे लाइटनिंग का घर है।
नवदीप बैंस
नवदीप बैंस एक कनाड़ाई राजनीतिज्ञ तथा वर्तमान में कनाड़ा सरकार में सांईस एवं इकॉनोमिक्स मंत्री है। वे भारतीय मूल के है।
बी बी एंड टी सेंटर (सनराइज)
बी बी एंड टी सेंटर, फ़्लोरिडा, संयुक्त राज्य अमेरिका में स्थित एक प्रसिद्ध इनडोर एरीना हैं। यह आइस हॉकी टीम फ्लोरिडा पैंथर्स का घर है।
सोहणसिंह शीतल
सोहणसिंह शीतल  पंजाबी भाषा के विख्यात साहित्यकार हैं। इनके द्वारा रचित एक उपन्यास जुग बदल गिआ  के लिये उन्हें सन् 1974 में साहित्य अकादमी पुरस्कार से सम्मानित किया गया।
हरचरण सिंह
हरचरण सिंह  पंजाबी भाषा के विख्यात साहित्यकार हैं। इनके द्वारा रचित एक उपन्यास कल अज ते भलक  के लिये उन्हें सन् 1973 में साहित्य अकादमी पुरस्कार से सम्मानित किया गया।
अमरजीत सोही
अमरजीत सोही (जन्म ८ मार्च, १९६४) एक कनाड़ाई राजनीतिज्ञ तथा वर्तमान कनाड़ा सरकार में इन्फ्राटस्कर एवं कम्यूनीकल मंत्री है। वे भारतीय मूल के है। १९६४ में उनका जन्म भारत के पंजाब में हुआ था। उनके ज्येष्ठ भ्राता के कहने पर १९८१ में कनाड़ा गये थे।
बर्दिश चग्गर
बर्दिश चग्गर (जन्म: 6 अप्रैल, 1980), एक भारतीय मूल की कनाडाई राजनीतिज्ञ हैं तथा वर्तमान में कनाड़ा सरकार में लघु उद्योग एवं पर्यटन मंत्री है। 19 अगस्त, 2016 को वे कनाडा के ‘हाउस ऑफ कामन्स’ में नई सरकार की सदन की नेता नामित हुईं। वे इस पद पर पहुंचने वाली पहली महिला हैं जो कि अल्पसंख्यक सिख समुदाय की सदस्य हैं। चग्गर ने सदन के नेता डोमिनिक लेब्लांक का स्थान लिया है। वे 19 भारतीयों में से एक हैं जिन्होंने गतवर्ष कनाडा में चुनाव जीते थे। वॉटरलू क्षेत्र में जन्मी और पली-बढ़ीं चग्गर ने युनिवर्सिटी ऑफ वॉटरलू से शिक्षा हासिल की है, जहां वह यंग लिबरल्स की अध्यक्ष भी रही थीं। उन्होने 2013 में टड्रो के चुनाव अभियान में स्वयंसेवक के रूप में भी काम किया था।
बेल सैंटर
बेल सैंटर, मॉन्ट्रियल, कनाडा में स्थित एक प्रसिद्ध इनडोर एरीना हैं। यह आइस हॉकी टीम मॉन्ट्रियल कैनेडिएन्स का घर है।
सोहनसिंह मीशा
सोहनसिंह मीशा  पंजाबी भाषा के विख्यात साहित्यकार हैं। इनके द्वारा रचित एक कविता–संग्रह कच दे वस्तर  के लिये उन्हें सन् 1977 में साहित्य अकादमी पुरस्कार से सम्मानित किया गया।
ग्रीन का फलन
गणित में, ग्रीन के फलन (Green's functions) रैखिक आंशिक अवकल समीकरणों के हल में आने वाले सहायक फलन (auxiliary functions ) हैं। इनका नाम अंग्रेज गणितज्ञ जॉर्ज ग्रीन के नाम पर पड़ा है। जॉर्ज ग्रीन ने विद्युत तथा चुम्बकत्व का अध्ययन अत्यन्त गणितीय विधि से किया और १८२८ में प्रकाशित एक पुस्तक में इन फलनों के बारे में जानकारी दी। बहुत दिनों तक इस पर लोगों का ध्यान नहीं गया और ग्रीन की मृत्यु के नौ वर्ष बाद लॉर्ड केल्विन ने इसका महत्व समझा और इसे प्रकाशित कराया।
ग्रीन के फलन बहुत उपयोगी हैं। ये कोई भौतिक संकल्पना नहीं हैं बल्कि एक गणितीय औजार हैं जिनका उपयोग १९वीं शताब्दी के उत्तरार्ध में क्लासिकल विद्युत्चुम्बकत्व और ध्वनिकी में अत्यन्त सफलतापूर्वक किया गया। हाल के दिनों में इसका उपयोग कण भौतिकी, संघनित द्रव्य भौतिकी, ठोस अवस्था भौतिकी, क्वाण्टम यांत्रिकी तथा अनुप्रयुक्त गणित के अनेकानेक उपविषयों में गणना के लिये औजार के रूप में किया गया है।
वास्तव में ग्रीन के फलन एक असमघाती रैखिक डिफरेन्शियल ऑपरेटर की आवेग अनुक्रिया है जो निर्दिष्ट प्रारंभिक स्थितियों या सीमा शर्तों के साथ किसी डोमेन पर परिभाषित हो।
इसका अर्थ यह है कि यदि L वह रैखिक डिफरेन्शियल ऑपरेटर है, तो
ग्रीन के फलनों की सारणी
नीचे की सारणी में उन प्रमुख ग्रीन फलनों का संक्षिप्त विवरण दिया गया है। ये ग्रीन फलन उन सभी डिफरेन्शियल ऑपरेटर  के लिये दिये गये हैं जो प्रायः प्रयुक्त होते हैं। जहाँ, , \Theta(t) हेविसाइड स्टेप फलन (Heaviside step function) है, J_\nu(z) एक बेसेल फलन है, I_\nu(z) प्रथम प्रकार का संशोधित बेसेल फलन है और K_\nu(z) द्वितीय प्रकार का संशोधित बेसल फलन है जहाँ समय (t) प्रथम कॉलम में आया हुआ है, वहाँ उन्नत ग्रीन फलन दिया हुआ है।
हरभजन सिंह हलवारवी
हरभजन सिंह हलवारवी  पंजाबी भाषा के विख्यात साहित्यकार हैं। इनके द्वारा रचित एक कविता–संग्रह पुलां तों पार  के लिये उन्हें सन् 2002 में साहित्य अकादमी पुरस्कार से सम्मानित किया गया।
भूरा-गला तीतर
भूरा-गला तीतर (Chestnut-necklaced partridge), जिसका वैज्ञानिक नाम ट्रोपिकोपर्डिक्स चार्लटोनी (Tropicoperdix charltonii) है, दक्षिणपूर्वी एशिया में मिलने वाली तीतर की एक जीववैज्ञानिक जाति है। यह मलय प्रायद्वीप, सुमात्रा और बोर्नियो में मिलती है।
कनाडियन टायर सैंटर
कनाडियन टायर सैंटर, ओटावा, कनाडा में स्थित एक प्रसिद्ध इनडोर एरीना हैं। यह आइस हॉकी टीम ओटावा सीनेटर्स का घर है।
फास्ट फाइव
फास्ट फाइव (फास्ट एंड फ्यूरियस 5 या फास्ट एंड फ्यूरियस 5: रियो हेस्ट के नाम से भी जानी जाती है), 2011 की एक अमेरिकी एक्शन फ़िल्म है। जस्टिन लिन द्वारा निर्देशित इस फ़िल्म के निर्माता नील एच॰ मोरिट्ज़, विन डीज़ल और माइकल फोट्र्रेल हैं, और इसकी पटकथा क्रिस मॉर्गन द्वारा लिखी गयी है। यह द फास्ट एंड द फ्यूरियस फ़िल्म शृंखला की पांचवीं फ़िल्म है। इस फ़िल्म को पहले 20 अप्रैल 2011 को ऑस्ट्रेलिया में, और फिर 29 अप्रैल 2011 को संयुक्त राज्य अमेरिका में जारी किया गया था। फ़िल्म को समीक्षकों से सकारात्मक समीक्षाएं मिली, और इसने दुनिया भर में 625 मिलियन डॉलर से अधिक की कमाई की।
संक्षेप
डॉम को जेल ले जा रही बस पर मिया और ब्रायन हमला करते हैं, और डॉम के साथ रियो डि जेनेरो फरार हो जाते हैं, जहाँ विन्स रह रहा होता है। एक अपराधी, ज़िज़ी से लड़कर वे एक कार चुराते हैं, जिसके अंदर उन्हें एक चिप मिलता है। इस चिप में अपराधी हर्नन रेयस के अवैध साम्राज्य की पूरी जानकारी होती है, और उसकी छुपायी 100 मिलियन यूएस डॉलर नकदी की भी, जो एक पुलिस स्टेशन में रखे होते हैं। वे तीनों इसे चुराने का फैसला करते हैं, और इस काम को अंजाम देने के लिए डॉम एक टीम बनाने की घोषणा करता है, जिसमें शामिल होने के लिए वे अपने पुराने मित्रों – हान ल्यू, गिसेल याशर, रोमन पियर्स, तेज पार्कर, लियो तथा सैंटोस को बुलाते हैं।
दूसरी तरफ, एजेंट ल्यूक हॉब्स यूएस सरकार की ओर से डॉम और ब्रायन को पकड़ने के लिए अपनी टीम के साथ रियो पहुँचता है। वह उन्हें पकड़ने में सफल भी हो जाता है, लेकिन जब वह उन्हें ले जा रहा होता है, तो उनके वाहनों पर रेयस के आदमी हमला कर देते हैं, और हॉब्स की पूरी टीम को मार देते हैं, हालाँकि हॉब्स और उसकी एक साथी एलेना को डॉम बचा लेता है। इस हमले से क्रोधित हॉब्स डॉम और उसकी टीम की चोरी में हस्तक्षेप ना करने का निर्णय करता है, हालाँकि वह इस चोरी के बाद उन्हें गिरफ्तार करने की मंशा रखता है। डॉम अपनी टीम की सहायता से पैसे चुरा लेता है, और रेयस को मार देता है। इसके बाद डॉम और उसकी टीम वह पैसे लेकर अलग अलग देशों में फरार हो जाती है।
हरिन्दर सिंह महबूब
हरिन्दर सिंह महबूब  पंजाबी भाषा के विख्यात साहित्यकार हैं। इनके द्वारा रचित एक कविता–संकलन झनां दी रात  के लिये उन्हें सन् 1991 में साहित्य अकादमी पुरस्कार से सम्मानित किया गया।
गोनन्द
तृतीय गोनन्द काश्मीर के ऐतिहासिक युग का राजा प्रतीत होता है, परंतु उसका ठीक ठीक समय निश्चित कर सकना कठिन कार्य है। इतना निश्चित है कि व मौर्यवंशी अशोक और जालौक के बाद हुआ था। (अशोक और जालौक दोनों ही काश्मीर पर अधिकार बनाए रखने में सफल रहे थे।) वह परंपरागत वैदिक धर्म का माननेवाला था, क्योंकि उसके द्वारा बौद्धधर्मावलंबियों की कुरीतियों की समाप्ति, वैदिक आचरों की पुन: प्रतिष्ठा और दुष्ट (?) बौद्धों के अत्याचारों की समाप्ति की बात राजतंरगिणी में कल्हण ने कही है। यह भी वर्णन मिलता है कि उसके राज्य में सुखशांति की कमी नहीं थी और प्रजा धनधान्य से पूर्ण थी। स्पष्ट है कि वह शक्तिशाली और सुशासक था और प्रजा के हित की चिंता करता था। राजतंरगिणी के अनुसार उसने ३५ वर्षों तक राज्य किया। इतिहास की आधुनिक कृतियों में गोनंद नामधारी राजाओं की काश्मीर में बहुतायत के कारण उस प्रदेश के विशिष्ट राजवंश का नाम ही गोनंद वंश से अभिहित होता है।
चार्ली के चक्कर में
चार्ली के चक्कर में एक हिन्दी फिल्म है।   यह फिल्म 6 नवम्बर 2015 को भारतीय सिनेमाघरों में प्रदर्शित हुई।
फिल्मिंग
इस फिल्म की शूटिंग अधिकतर मुम्बई में हुई। क्लायमैक्स द्रश्य के लिए मेकर्स के लिए कोई समुचित स्थान नहीं मिल रहा था इसलिए नसीरुद्दीन शाह ने अपना खुद का फार्महाउस आफर किया लिहाजा शूटिंग वहां पर भी हुई अतः आप इस फिल्म के क्लयमैक्स द्रश्य में फेमस अभिनेता नसीरुद्दीन शाह का फार्महाउस भी देख सकेंगे।
प्रदर्शन
इस फिल्म का प्रदर्शन भारतीय सिनेमाघरों में ६ नवम्बर २०१५ को हुआ।
बृजेन्द्र पाल सिंह
बृजेंद्रपाल सिंह, जिन्हें बीपी सिंह के नाम से जाना जाता है, देहरादून, भारत में पैदा हुए एक भारतीय टेलीविजन निर्माता हैं। वह भारतीय टीवी श्रृंखला सीआईडी (1998) के निर्माता और निर्देशक-निर्माता हैं – 2018), भारत में सबसे लंबे समय तक चलने वाली टीवी श्रृंखलाओं में से एक, जिसने 2010 में सीआईडी वीरता पुरस्कारों की शुरुआत की उन्होंने सीआईडी में डीसीपी शमशेर सिंह चित्रोले की कभी-कभी भूमिका भी निभाई है.
8 अक्टूबर 2004 को, एक विशेष एपिसोड, "द इनहेरिटेंस" / सीआईडी111, सीआईडी के छह साल पूरे होने को चिह्नित करने के लिए, 111 मिनट (एक घंटे और 51 मिनट) के लिए एक ही लगातार शॉट में शूट किया गया था, जो शो में उतरा "टीवी शो - सबसे लंबे समय तक लगातार शॉट" के लिए लिम्का बुक ऑफ रिकॉर्ड्स और गिनीज वर्ल्ड रिकॉर्ड। उन्होंने फिल्म एंड टेलीविजन इंस्टीट्यूट ऑफ इंडिया के अध्यक्ष के रूप में भी काम किया है।
आजीविका
सिंह मूल रूप से देहरादून के रहने वाले हैं और उन्होंने फिल्म एंड टेलीविजन इंस्टीट्यूट ऑफ इंडिया, पुणे से पढ़ाई की है। उन्होंने 1973 में एक समाचार कैमरामैन के रूप में राज्य के टीवी-चैनल दूरदर्शन के साथ काम करना शुरू किया और मुंबई स्थानांतरित होने से पहले 10 साल तक कैमरे को संभालते रहे। उन्होंने दूरदर्शन के लिए मर्डर मिस्ट्री टीवी फिल्म सिर्फ चार दिन बनाई, उस फिल्म की तैयारी के दौरान, उन्होंने पुलिस की अपराध शाखा का दौरा करना शुरू किया, और इंस्पेक्टर जयंत वागले से दोस्ती की, और इस प्रक्रिया में जासूसी के काम में आजीवन रुचि विकसित की। बाद में उन्होंने 1980 के दशक में दूरदर्शन के लिए टीवी श्रृंखला, एक शून्य शून्य का निर्माण किया, मुंबई में स्थानांतरित होने से पहले जहां उन्होंने दूरदर्शन के लिए कुछ मराठी धारावाहिक बनाए।
हॉरर श्रृंखला आहट को पहली बार 1994 में एक सस्पेंस थ्रिलर के रूप में शूट किया गया था, और इसे 1995 में प्रसारित किया जाना शुरू हुआ, लेकिन उसी विषय के साथ लगभग 40 एपिसोड के बाद, अलौकिक विषय पर एक एपिसोड बनाया गया और जब श्रृंखला की टीआरपी तेजी से बढ़ी, तो इसने लोकप्रियता हासिल की।
करियर में टर्निंग प्वाइंट सोनी टीवी चैनल की शुरुआत के साथ आया, और सी.आई.डी. की शूटिंग शुरू की, सोनी टीवी पर 1997 में मुंबई में अपराध जांच विभाग (CID) के लिए काम करने वाले जासूसों की एक टीम के बारे में शुरू हुआ और अभी भी जारी है। उन्होंने भारत की पहली मूक कॉमेडी भी गुटूर गु2010 में पेश की.
उन्होंने लाइफ ओके पर हम ने ली है - शपथ नाम का क्राइम शो भी शुरू किया, जो पुलिस इंस्पेक्टर और एक सामाजिक कार्यकर्ता के बारे में है। यह शो अच्छी टीआरपी बटोर रहा था और बीपी सिंह का दूसरा क्राइम शो है।
फिल्मोग्राफी
वेब सीरीज
फर्स्ट नियाग्रा सेंटर
फर्स्ट नियाग्रा सेंटर, बफ़ेलो, संयुक्त राज्य अमेरिका में स्थित एक प्रसिद्ध इनडोर एरीना हैं। यह आइस हॉकी टीम बफेलो साब्रेस का घर है।
जॉर्ज एनसोन
जॉर्ज अनसन (अंग्रेजी :George Anson) (१३ अक्टूबर १७९७ – २७ मई १८५७) एक ब्रिटिश सेना के ऑफिसर थे तथा राजनीतिज्ञ भी थे।
हरा-टांग तीतर
हरा-टांग तीतर (Green-legged partridge), जिसका वैज्ञानिक नाम ट्रोपिकोपर्डिक्स क्लोरोपस (Tropicoperdix chloropus) है, दक्षिणपूर्वी एशिया में मिलने वाली तीतर की एक जीववैज्ञानिक जाति है। यह हिन्दचीन और चीन के युन्नान प्रान्त में मिलती है।
मार्शलीन बर्ट्रेंड
मार्शा लीन "मार्शलीन" बर्ट्रेंड (Marcia Lynne "Marcheline" Bertrand) (मई 9, 1950–जनवरी 27, 2007) एक अमेरिकी अभिनेत्री और निर्माता थीं। यह ऑल ट्राइब्स फाउंडेशन की सह-संस्थापक थीं, जिसका उद्देश्य मूल अमेरिकियों को सांस्कृतिक और आर्थिक लाभ मुहैया कराना है, इसके साथ-साथ इन्होनें महिलाओं के कैंसर के प्रति सार्वजनिक जागरूकता बढ़ाने के लिए गिव लव गिव लाईफ संगठन की भी स्थापना कि थी। बर्ट्रेंड एंजेलिना जोली और जेम्स हैवन की मां थीं। इनका 56 वर्ष की उम्र में डिम्बग्रंथि के कैंसर के कारण निधन हो गया था।
टीडी गार्डन
मैडीसन स्क्वायर गार्डन, बॉस्टन, संयुक्त राज्य अमेरिका में स्थित एक प्रसिद्ध इनडोर एरीना हैं। यह आइस हॉकी टीम बोस्टन ब्रुइन्स और बास्केटबॉल टीम बॉस्टन सेल्टिक्स का घर है।
ऍप्सिलन स्कोर्पाए तारा
अन्य भाषाओँ में
ऍप्सिलन स्कोर्पाए को "वेई" (Wei) के नाम से भी जाना जाता है, हालांकि यह नाम अधिक प्रख्यात नहीं है।
विवरण
ऍप्सिलन स्कोर्पाए K2 IIIb श्रेणी का एक पीला उपदानव तारा है।
राजशेखर बोस
राजशेखर बोस  बंगाली भाषा के विख्यात साहित्यकार हैं। उनको साहित्य एवं शिक्षा के क्षेत्र में १९५६ में पद्म भूषण से सम्मानित किया गया था। ये पश्चिम बंगाल राज्य से हैं। इनके द्वारा रचित एक कहानी–संग्रह आनंदीबाई इत्यादि गल्प  के लिये उन्हें सन् 1958 में साहित्य अकादमी पुरस्कार से सम्मानित किया गया।
अन्नदाशंकर राय
अन्नदाशंकर राय  बंगाली भाषा के विख्यात साहित्यकार हैं। इनके द्वारा रचित एक यात्रा–वृत्तांत जापाने  के लिये उन्हें सन् 1962 में साहित्य अकादमी पुरस्कार से सम्मानित किया गया।
काइरोप्रेक्टिक
काइरोप्रैक्टिक (chiropractic) एक वैकल्पिक चिकित्सा पद्धति है जो पेशीकंकाल तंत्र (विशेषतः मेरुदण्ड) के यांत्रिक विकारों के निवारण, निदान तथा उपचार पर बल देता है। इस पद्धति की मान्यता है कि इन विकारों के होने पर तंत्रिका तंत्र के माध्यम से स्वास्थ्य की अन्य समस्याएं जन्म लेतीं हैं। इसकी गूढ़ उत्पत्ति है और यह कई छद्म वैज्ञानिक विचारों पर आधारित है।
खगोलीय ध्रुव
खगोलीय ध्रुव ( celestial pole ) आकाश में दो काल्पनिक बिन्दुओं को कहा जाता है जहाँ पृथ्वी के घूर्णन (रोटेशन) का अक्ष पृथ्वी के इर्द-गिर्द बने काल्पनिक खगोलीय गोले को काटता है। यानि अगर यह कल्पना की जाए कि पूर्वी पृथ्वी एक महान गोले के ठीक बीच में स्थित है और उस गोले की अन्दर की तरफ़ आसमान में दिखने वाले सभी तारे चिपके हुए हैं, तो पृथ्वी के उत्तरी ध्रुव पर अगर सीधा सिर के ऊपर देखा जाए तो वहाँ उस खगोलीय गोले का 'खगोलीय उत्तरी ध्रुव' दिखेगा। इसी तरह अगर पृथ्वी के दक्षिणी ध्रुव पर खड़ा हुआ जाए तो सिर के बिलकुल ऊपर खगोलीय गोले पर दिखने वाला बिंदु 'खगोलीय दक्षिणी ध्रुव' होगा।
खगोलीय ध्रुवों के पास स्थित तारे
रात में ध्रुव तारा उत्तरी खगोलीय ध्रुव के बहुत समीप पड़ता है जबकि ऑक्टैन्ज़​​ तारामंडल का धुंधला-सा दिखने वाला सिग्मा ऑक्टैनिस​ तारा दक्षिणी खगोलीय ध्रुव के पास पड़ता है।
गोसिप गर्ल
गोसिप गर्ल (Gossip Girl) एक अमेरिकी किशोर ड्रामा टेलीविज़न श्रृंखला है जो सेसिली वॉन जिजिसार द्वारा लिखित इसी नाम कि पुस्तक श्रृंखला पर आधारित है। श्रृंखला का निर्माण जोश शवार्टज़ व स्टेफ़नी सैवेज ने किया था और इसका प्रीमियर सीडब्ल्यू टेलीविजन नेटवर्क पर सितंबर 19, 2007 को हुआ।